Diari Oficial de la Generalitat Valenciana


Sumari del DOGV 7631, del 07-10-2015 (2015/8157)

RESOLUCIÓ de 5 d'octubre de 2015, del president de CulturArts Generalitat, per la qual es concedeixen ajudes per a realització de festivals de caràcter audiovisual promoguts pels ajuntaments, entitats dependents d'aquests i entitats sense ànim de lucre, en l'àmbit competencial de la Generalitat, que es desenvolupen entre els mesos d'octubre de 2014 i novembre de 2015, ambdós inclosos.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7631

Data del DOGV
:   07-10-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/8157


Data del document
:   05-10-2015

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 5 d'octubre de 2015, del president de CulturArts Generalitat, per la qual es concedeixen ajudes per a realització de festivals de caràcter audiovisual promoguts pels ajuntaments, entitats dependents d'aquests i entitats sense ànim de lucre, en l'àmbit competencial de la Generalitat, que es desenvolupen entre els mesos d'octubre de 2014 i novembre de 2015, ambdós inclosos. [2015/8157]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 30 de març de 2015, de la presidenta de CulturArts Generalitat (DOCV 7499, 07.04.2015), de convocatòria d'ajudes per a realització de festivals de caràcter audiovisual promogudes pels ajuntaments, entitats dependents d'aquests i entitats sense ànim de lucre, en l'àmbit competencial de la Generalitat, que es desenvolupen entre els mesos d'octubre de 2014 i novembre de 2015, ambdós inclosos (DOCV 7499, 07.04.2015), i en atenció als següents  
  
  
Antecedents de fet  
Primer. Mitjançant la Resolució de 30 de març de 2015, de la presidenta de CulturArts Generalitat, es van convocar ajudes per a realització de festivals de caràcter audiovisual promoguts pels ajuntaments, entitats dependents d'aquests i entitats sense ànim de lucre, en l'àmbit competencial de la Generalitat, que es desenvolupen entre els mesos d'octubre de 2014 i novembre de 2015, ambdós inclosos (DOCV 7499, 07.04.2015).  
Segon. El Decret 141/2014, de 5 de setembre, del Consell, publicat en el Diari Oficial de la Comunitat Valenciana número 7355, de 8 de setembre de 2014, pel qual es modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, atribueix a l'ens en l'article 2.2.l, i entre les seues funcions, la convocatòria i gestió de subvencions, ajudes i incentius de les diferents matèries culturals integrades en CulturArts Generalitat, i residencia en l'article 4.2.j l'atribució de resoldre la concessió dels incentius, ajudes i subvencions al president de l'entitat, que és el titular de la conselleria que exerceix les competències en matèria de cultura.  
  
Tercer. Una vegada finalitzat el procés d'avaluació, la comissió tècnica avaluadora nomenada per Acord de 15 de setembre del president de CulturArts Generalitat, constituïda a aquest efecte i reunida en sessió el 16 de setembre de 2015, ha valorat les sol·licituds d'acord amb els criteris i prioritats establides en la base sisena i ha emés el corresponent informe i proposta.  
La proposta motivada de resolució del director general de CulturArts es formula després de la vista dels expedients i l'informe i proposta evacuat per la comissió tècnica avaluadora nomenada a aquest efecte i després de comprovar que els proposats com a beneficiaris compleixen tots els requisits necessaris exigits per la convocatòria per a tindre aquesta condició, no figurant en el procediment i no havent-se tingut en compte altres fets, al·legacions i proves que les adduïdes per les persones interessades, i en atenció al que disposa la base cinquena.6,  
  
Fonaments de dret  
Primer. D'acord amb el que disposa la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el Reglament de desplegament de la dita llei; la disposició transitòria huitena de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i el Decret 141/2014, de 5 de setembre, del Consell, pel qual es modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, del Consell, el president de CulturArts és l'òrgan competent per a la resolució de la convocatòria d'ajudes.  
Segon. Per a la concessió i pagament de les ajudes cal ajustar-se al que disposa l'esmentada Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el Reglament de desplegament de la dita llei; la disposició transitòria huitena de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, així com les bases reguladores de la convocatòria.  
Tercer. Totes les sol·licituds d'ajudes per a realització de festivals de caràcter audiovisual promoguts pels ajuntaments, entitats dependents d'aquests i entitats sense ànim de lucre, en l'àmbit competencial de la Generalitat, que es desenvolupen entre els mesos d'octubre de 2014 i novembre de 2015, ambdós inclosos (DOCV 7499, 07.04.2015) es van presentar dins del termini establit en l'apartat primer de la base quarta de la convocatòria, i es van tramitar els expedients incoats de conformitat amb el que estableix la seua base cinquena.  
Per tot això, en virtut dels antecedents de fet i fonaments de dret, vist l'informe i proposta evacuat per la comissió tècnica avaluadora, així com els preceptes legals i reglamentaris esmentats i la resta de pertinent aplicació, en l'exercici de les competències que tinc atribuïdes, vista la proposta amb el caràcter de definitiva que eleva el director general de CulturArts, i atés que no figura en el procediment i no s'han tingut en compte altres fets, al·legacions i proves que les adduïdes per les persones interessades, i en atenció al que disposa la base cinquena.6 de la convocatòria, en relació amb allò que s'ha assenyalat en la base setena.1, resolc:  
  
Primer  
Concedir les ajudes als beneficiaris que s'indiquen en l'annex I de la present resolució, amb càrrec a la línia de subvenció T6423000, «Activitats i festivals cinematogràfics», inclosa en el capítol IV del pressupost de CulturArts, destinada a l'esmentada finalitat, per import global màxim de 60.000,00 ?.  
  
Segon  
Denegar l'ajuda a les sol·licituds presentades per a la realització de festivals de caràcter audiovisual promoguts pels ajuntaments, entitats dependents d'aquests i entitats sense ànim de lucre, en l'àmbit competencial de la Generalitat, que es desenvolupen entre els mesos d'octubre de 2014 i novembre de 2015, ambdós inclosos (DOCV 7499, 07.04.2015), indicades en l'annex II, per no aconseguir la puntuació mínima de 15 punts establida en la base sisena.2 per a ser inclosos en la proposta de la comissió tècnica avaluadora.  
  
Tercer  
Acceptar la renúncia que s'indica en l'annex III.  
  
Quart  
Les persones beneficiàries hauran de complir les obligacions i normes de justificació previstes en les bases novena i deu de la Resolució de 30 de març de 2015, de la presidenta de CulturArts Generalitat, per la qual es convoca la concessió d'ajudes per a realització de festivals de caràcter audiovisual promoguts pels ajuntaments, entitats dependents d'aquests i entitats sense ànim de lucre, en l'àmbit competencial de la Generalitat, que es desenvolupen entre els mesos d'octubre de 2014 i novembre de 2015, ambdós inclosos (DOCV 7499, 07.04.2015).  
El termini màxim per a la presentació dels documents justificatius de les ajudes serà el 30 de novembre de 2015.  
De conformitat amb el que estableixen els articles 107, 116, 117 de la Llei 30/1992, de Règim Jurídic de les Administracions Públiques i del Procediment Administratiu Comú, i 10, 14, 46 de la Llei 29/1998, reguladora de la jurisdicció contenciosa administrativa, contra aquest acte, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que va dictar l'acte en el termini d'un mes a comptar de l'endemà de la publicació de la present resolució.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació de la present resolució.  
  
València, 5 d'octubre de 2015.- El president de CulturArts Generalitat: Vicent Marzà Ibáñez.